
     REPUBLIKA HRVATSKA
    ZAGREBAČKA ŽUPANIJA
       OPĆINA KRAVARSKO
      Jedinstveni upravni odjel

KLASA: 061-01/26-01/03
URBROJ: 238-18-26-02
Kravarsko, 14. srpnja 2026.

Na temelju članka 17. stavak 2. Odluke o javnim priznanjima Općine Kravarsko (“Glasnik Zagrebačke županije”, broj 29/26) i Odluke o uvjetima Javnog poziva za podnošenje prijedloga za dodjelu javnih priznanja Općine Kravarsko (KLASA: 061-01/26-01/03, URBROJ: 238-18-26-01), pročelnica Jedinstvenog upravnog odjela objavljuje, 

JAVNI POZIV 
ZA PODNOŠENJE PRIJEDLOGA ZA DODJELU JAVNIH PRIZNANJA
OPĆINE KRAVARSKO

U povodu obilježavanja Dana Općine Kravarsko, 14. rujna 2026. godine, Općinsko vijeće Općine Kravarsko će najzaslužnijim pojedincima i pravnim osobama dodijeliti javna priznanja Općine Kravarsko.

Javna priznanja Općine Kravarsko su:
1. Počasni građanin Općine Kravarsko 
2. Nagrada za životno djelo Općine Kravarsko 
3. Nagrada Općine Kravarsko
4. Zahvalnica Općine Kravarsko 

Pravo podnošenja prijedloga za dodjelu javnih priznanja Općine Kravarsko sukladno članku 18. Odluke o javnim priznanjima Općine kravarsko, imaju vijećnici Općinskog vijeća Općine Kravarsko, radna tijela Općinskog vijeća Općine Kravarsko, građani općine, udruge, trgovačka društva, vjerske zajednice i ustanove. 

KRITERIJI ZA DODJELU JAVNIH PRIZNANJA SU:

Za fizičke osobe:
· da se radi o istaknutim pojedincima ili skupini građana koji su svojim kontinuiranim i izuzetno značajnim zdravstvenim, stručnim, kulturno-umjetničkim, pedagoškim, sportskim, humanitarnim ili drugim javnim radom dali trajan doprinos i ostvarili izuzetne rezultate trajne vrijednosti na unapređenju stanja i razvitku pojedinih djelatnosti, odnosno izuzetan doprinos međunarodnoj promidžbi navedenih djelatnosti Općine Kravarsko,
· da se radi o pojedincima ili skupini građana koji u svojoj radnoj i životnoj sredini uživaju ugled uzorna djelatnika i stručnjaka te čestitog i vrijednog čovjeka,
Za pravne osobe:
· da su tijekom godina, odnosno za razdoblje za koje se dodjeljuje priznanje, ostvarili izuzetne poslovne, javne i druge rezultate trajne vrijednosti u gospodarskom ili društvenom razvitku Općine Kravarsko i doprinjeli promidžbi i ugledu Općine

Prijedlog za dodjelu javnih priznanja podnosi se pisanim putem na propisanom obrascu koji će biti objavljen kao prilog ovog Javnog poziva.

Podnositelji prijedloga obavezni su na propisanom obrascu navesti sljedeće podatke: 
· ime i prezime odnosno naziv podnositelja prijedloga (fizička ili pravna osoba)
· ime i prezime odnosno naziv fizičke ili pravne osobe koja se predlaže za javni priznanje
· naziv javnog priznanja i područje na koje se odnosi prijedlog sa jasnim određenjem zasluga, doprinosa ili postignuća zbog kojih se javno priznanje predlaže
· životopis, odnosno podatke o pravnoj ili fizičkoj osobi koja se predlaže za dodjelu javnog priznanja sa odgovarajućim obrazloženjem i eventualnom dokumentacijom kojom se potkrepljuje obrazloženje

Prijedlozi koji neće ispunjavati uvjete javnog poziva neće biti razmatrani od strane Povjerenstva za dodjelu javnih priznanja. 

Pozivaju se svi zainteresirani predlagatelji da svoje prijedloge na popunjenom obrascu dostave najkasnije do 13. kolovoza 2026. godine i to na sljedeći način: 

· [bookmark: _Hlk202169769]osobno ili putem pošte
[bookmark: _Hlk202169853]s naznakom –“Javni poziv za podnošenje prijedloga za dodjelu javnih priznanja Općine Kravarsko – NE OTVARAJ”, na adresu: Općina Kravarsko, Jedinstveni upravni odjel, Trg Stjepana Radića 1, 10413 Kravarsko 

ili 

· e-mail adresom 
[bookmark: _Hlk202169892]u zip. datoteci sa naznakom “NE OTVARAJ” – Javni poziv za podnošenje prijedloga za dodjelu javnih priznanja Općine Kravarsko”, na e-mail adresu: procelnik@kravarsko.hr

NAPOMENA: Predlagatelji svoje prijedloge moraju dostaviti na opisane načine do krajnjeg roka (13.08.2026.) za dostavu. 
Zaprimljeni prijedlozi nakon navedenog roka neće biti razmatrani.

								
										  Pročelnica
									 Jedinstvenog upravnog odjela
									    Marija Povoljnjak, mag.oec.

